**«ԿԱՆԹԵՂ»**

ԿՐԹԱՄՇԱԿՈՒԹԱՅԻՆ ՍՈՑԻԱԼ- ԲԱՐԵԳՈՐԾԱԿԱՆ

ՀԱՍԱՐԱԿԱԿԱՆ ԿԱԶՄԱԿԵՐՊՈՒԹՅՈՒՆ

ՀԵՐԹԱԿԱՆ ԱՏԵՍՏԱՎՈՐՄԱՆ ԵՆԹԱԿԱ ՈՒՍՈՒՑԻՉՆԵՐԻ

ՎԵՐԱՊԱՏՐԱՍՏՄԱՆ ԴԱՍԸՆԹԱՑ

 **ԱՎԱՐՏԱԿԱՆ ՀԵՏԱԶՈՏԱԿԱՆ ԱՇԽԱՏԱՆՔ**

**ԹԵՄԱ՝ ԽՈՍՔԻ ԶԱՐԳԱՑՈՒՄԸ ՄԱՅՐԵՆԻԻ ԴԱՍԵՐԻՆ**

**ՀՀ ԼՈՌՈՒ ՄԱՐԶԻ ՋՐԱՇԵՆԻ ՄԻՋՆԱԿԱՐԳ ԴՊՐՈՑ**

 **ՈՒՍՈՒՑԻՉ՝ ՆԵԼԼԻ ԱԼՈՅԱՆ**

 ՎԱՆԱՁՈՐ 2023թ.

**ԲՈՎԱՆԴԱԿՈՒԹՅՈՒՆ**

Ներածություն ……………………………………………………………………………………. 3 ԳԼՈՒԽ 1 <<Բանավոր խոսքի զարգացումը >> մայրենիի դասերին……………………5
ԳԼՈՒԽ 2 Առաջադրանքներ………………………………………………………………………..7

ԳԼՈՒԽ 3 Խոսքային միջավայրի ստեղծում-----------------------------------------------------14
5 Եզրակացություն ……………………………………………………………………………….. 17
Օգտագործված գրականության ցանկ …………………………………………………………18

**Ն Ե Ր Ա Ծ ՈՒ Թ Յ ՈՒ Ն**

Խոսքը  լեզվի  իրական  վիճակն  է,  իսկական  գոյը:

                                                                                                     **Ղ.  Աղայան**

Հոգեբաններ  Լ. Ս. Վիոտսկին,  Ա. Լ.Լեոնտևը  և  ուրիշներ  ապացուցել  են,  որ  երեխայի  հոգեկան  բոլոր  գործընթացները  (հիշողություն, ուշադրություն,  մտածողություն,  ըմբռնում) ձևավորվում  են     խոսքի  միջոցով:  Խոսքը հոգեկան  բարդ  գործընթաց  է,  որի   զարգացումը  կախված  է  մի  շարք  պայմաններից: Կարևորվում  է  շրջապատի  միջավայրի  ներգործությունը.  երեխան սովորում  է խոսել,  ընդօրինակել   մեծահասակներին,  որոնք  պետք  է  նպաստեն  երեխայի  ճիշտ,  հստակ  խոսքի  ձևավորմանը:  Բանն  այն  է,  որ  երեխան  վաղ  տարիքից  լսելով մաքուր,  գեղեցիկ,  ճիշտ  խոսք՝  արդյունքում  ձևավորում  է սեփական խոսքը:

Երեխայի անձի ձևավորման և զարգացման մեջ խիստ կարևոր նշանակու­թ­յուն ունեն խոսքի և հաղորդակցության զարգացումը։ Հայտնի է, որ երեխայի մտա­ծո­ղությունն արմատական փոփոխությունների է ենթարկվում, երբ նա ունակ է դառնում լեզվական հաղորդակցության և ուսուցումը նրան սովորեցնում է տիրապետել սեփական մտքերին (Լ.Ս.Վիգոտսկի)։

Երեխայի խոսքի զարգացումը, լեզվական  հաղորդակցումն ու փոխազդե­ցու­թյունն իր անմիջական միջավայրի, շրջապատի հետ, հասակակիցների և մեծա­հա­­սակ­ների հետ համատեղ գործունեությունը նրա զարգացման ամենակարևոր գրավականներն են։

Հասարակության մեջ իր տեղը գտնելու համար մարդը պետք է արդյունավետ հաղորդակցվել սովորի։ Երեխան նախ շփվում է ծնողների հետ, այնուհետև նաև այլ մարդկանց, սովորում է հաղորդակցվել համատեղ գործունեության ընթացքում։ Այդ գոր­ծու­նեությունը կարող է լինել խաղ, ուսում, իր ուժերի չափով աշխատանք։ Այդ ըն­թացքում երեխան յուրացնում է իր միջավայրի սոցիալական փորձը, հասկա­նում է, թե ինչը ինչպես է արվում, սովորում է վարքի ու գործունե­ության նոր­մերն ու կանոնները, այսինքն՝ հասկանում է, թե ինչ կարելի է անել, իսկ ինչ՝ ոչ, ում հետ ինչպես կարելի է վարվել, որտեղ իրեն ինչպես պիտի պահի և այլն։ Իր շրջապատի սոցիալական նորմերի յուրացման այս գործընթացն էլ հենց  սոցիալականացումն է**։**

Երեխայի վաղ սոցիալականացման ամենակարևոր կողմերից մեկը նրա հա­ղոր­դակցական կարողությունների   ձևավորումն   ու   զարգացումն է։

          Հենվելով  մի  շարք  հոգեբանամանկավարժական  հետազոտությունների  և  մեր ուսումնասիրությունների  վրա՝  կարող  ենք  նշել,  որ  խոսքային  հաղորդակցման  լիարժեք  ուղղորդումը  նպաստում  է  երեխաների  և  միջավայրի փոխհարաբերությունների   ձևավորմանը,  նրանց  անձնային  տարբեր  որակների  զարգացմանը:

Տարրական  դպրոցն  ավարտողը  պետք  է  կարողանա՝  հայերենով  հաղոդակցվել  մեծահասակների  և  փոքրերի  հետ,  ընկալել  ուրիշների  խոսքը և  արտահայտել  սեփական  մտքերը,  կարդալ  և   հասկանալ  գրավոր  տեքստեր,  գրավոր  շարադրել  պարզ  տեքստեր,  կարողանալ  աշխատել համագործակցված,  լինել  թիմի  անդամ,  լինել  նախաձեռնող:  Պետք  է  կարողանա գիտակցել և արժևորել իր ազգային ինքնությունը, հարգել և   ընդունել ընտանեկան  ու հասարակական կյանքի արժեքները, իմանա իր իրավունքներն  ու  պարտականությունները, պատասխանատու  լինի արարքների  համար,  ցուցաբերի հարգալից  վերաբերմունք  շրջապատի  նկատմամբ,հանդուրժողականություն  և  զուսպ վարք  ունենա:  Այս  բոլորի  համար  ուսուցիչը  պետք  է  իրականացնի  տարրական դպրոցի  կարևորագույն  խնդիրը՝  սովորել  սովորեցնել:

**ԳԼՈՒԽ 1.<<Խոսքի զարգացումը >> մայրենիի դասերին**

Երեխան մայրենի լեզվի կրողն է: Նա լավ թե վատ, ճիշտ թե սխալ անընդհատ սովորումէ, ճանաչում ինքն իրեն, արտահայտում իր մտքերը, փորձում հասկա-նալ ու հասկանալի լինել: Մայրենի լեզվի ուսուցում ասվածը պայմանական է,  քանզի մարդն այն յուրացնում է ամբողջ կյանքի ընթացքում: Երեխան ծնված  օրվանից արդեն կրում է մայրենի լեզուն: Կրտսեր դպրոցի խնդիրն է դառնում օգնել երեխային  գրավոր և բանավոր խոսքը ճիշտ ձևակերպել, կարողանալ արտահայտել իր  հույզերը, զգացմունքները ու հաղորդակցվել: Մայրենի լեզվի ուսուցումը,  որպես ուսուցման հիմնական լեզու, անընդհատ է ու սերտորեն կապված է սովորողի ամենօրյա գործունեության հետ: Այն պետք է նպաստի սովորողի՝ բնականոն, անկաշկանդ, ստեղծագործող, տրամաբանող, ազատ արժեհամակարգի ձևավորմանը:

Խոսքը մտածողության արգասաիք է: Մարդու միտքն ու խոսքը փոխկապակցված են: Երեխայի խոսքի զարգացումն սկսվում է վաղ տարիքից, ուղեկցվում առօրյա կյանքում և զարգանում պարապմունքների ընթացքում:

Այստեղ չափազանց կարևոր է ուսուցչի օրինակը և նրան ներկայացվող առաջին պահանջն է՝ վարել սովորողի հետ բովանդակալից շփում և աջակցել նրա հստակ կայացմանը: Երկրորդ պահանջն է,որ նրա խոսքը օրինակ լինի սովորողների համար՝ թե՛ հնչողության և թե՛ քերականական ճշտության իմաստը: Հատկապես մայրենիի դասերին սովորողը պետք է տիրապետի մայրենի լեզվին և այն անընդհատ կատարելագործի:

Խոսքի զարգացումը լուրջ հիմնախնդիր լինելով՝ պայմանավորված է մի շարք խնդիրների իրագործմամբ: Դրանք են՝ խոսքի հնչյունային կուլտուրայի դաստիարակում, քերականական կառուցվածքի ձևավորում, բառային աշխատանք, կապակցված խոսքի զարգացում: Ելնելով սովորողի արտահայտվելու կարողությունից՝ կարող ենք դատել նրա խոսքի զարգացման աստիճանի մասին:

Վաղ տարիքը համարվում է խոսքի զարգացման առավել արագընթաց փուլ: Հստակեցվում է բառերի արտասանությունը, ակտիվանում է բառապաշարը ընդլայնվում է պատկերացումները շրջապատող աշխարհի մասին:Այս մանե լիարժեք նախադրյալներ են ստեղծում մայրենի լեզվի պարապմունքները,որոնք իրականացվում են ուսուցման փոխներգործում և համագործակցային մեթոդներով, ինչպես նաև խաղային, դերային թատրոնների կրառման միջոցով: Իմ աշխատանքային պրակտիկայի ընթացքում խիստ կարևորում եմ սովորողի խոսքային զարգացումով միջավայրի ստեղծումը:

Կրտսեր  դպրոցում  մայրենի  լեզվի  խնդիրը  խոսքային  հմտությունների,  կարդալու  կարողությունների  զարգացումն  է: Կրտսեր դպրոցականի  խոսքը զգայուն  է: Խոսքը  մարդկային  հասարակության  մեջ  հաղորդակցման  կարևորագույն  գործոն  է  և  ինքնահաստատման,  սեփական  եսը  դրսևորելու,  մտածողության,  աշխարհընկալման  կարողությունների  զարգացման  ամենաանհրաժեշտ  միջոցը: << Խոսք  և  հաղորդակցություն >>   ժամերի  առանձնահատուկ  հատկա­­նիշ­ներից  մեկը  խոսքային  գործունեության  հիմնական  տեսակների  (կարդալ, գրել,  լսել,  խոսել)  ուղղությամբ  կազմակերպված  համակարգված  և  նպատակամետ աշխատանքն  է:  Այն  ունի   ուրույն  խնդիրներ  և  նպատակներ:  Գրաճանաչության  դեռևս  նախաայբբենական    փուլից  սովորողների խոսքի  և   հաղորդակցման խնդրի  պատշաճ  կարևորության  ընդունումը  մանկավարժներին մղել   է փնտրտուքի,   և   ծնել  բազում   հնարների   մի   ամբողջ   զինանոց:   կիրառումը  միտված    է    կրտսեր    դպրոցում    երեխայի   խոսքի  զարգացմանը, միջավայրում հաղորդակցման,  իր   հույզերի   մասին   տարբեր   արտահայտման  ձևեր  օգտագործելու կարողությունների զարգացմանը:

        Այս    ժամերի արդյունավետ  կազմակերպումը   կնպաստի  հաջողությամբ
իրականացնել  լեզվի  ուսուցման  հաղորդակցական  և  գործառութային մոտեցումը   և   կնպաստի  աշակերտների  խոսքի արդյունավետ   զարգացմանը:

        << Խոսք  և  հաղորդակցություն >>   ժամերի    կառուցվածքը  պայմանավորված
 է  ուսումնական  խնդիրների  և  խոսքային  իրավիճակների  բովանդակությամբ
և նպատակներով:

 Մայրենիի    ժամերին     տեղ     են    գտել    կառուց- վածքային  այնպիսի  տարրեր,  ինչպիսիք  են.

         հաղորդակցական  նպատակի  սահմանում  և  դրա  իրագործման  խոսքային  միջոցների  ընտրություն,

         խոսքային   իրավիճակի  ներմուծում  և  խոսքի   դրդապատճառի  ստեղծում,

         ուսումնական  խնդրի  որոշում  և  դրա  լուծման  եղանակների  ու  քայլաշարերի  որոշում,

         ուսումնական  և  խոսքային  գործունեության  կազմակերպում՝  գրավոր  և  բանավոր  ձևերով   արտահայտվելու  միջոցով,

         ստեղծված  տեքստերի  և  բանավոր  պատումների  ստուգում  և  վերլուծություն՝  հետագա  շտկողական  աշխատանքով,

         Խոսքի   իրականացված    նպատակների   ընդհանրացում   և  եզրահանգում:

          Տարրական    դպրոցի  տարբեր  դասարաններում  մայրենիի

    ­        ժամերին  նպատակահարմար  է  աշխատանքներն   այնպես կազմա-

         ­­ կերպել,  որպեսզի   առաջադրանքներն   ապահովեն   այս  կամ  այն

         կարողության  ու  հմտության  աստիճանական  զարգացումն  ու   խորացումը :

               2-4  դասարաններում   մայրենիի   ժամերին   աշա-

          ­­ կերտներիս    առաջադրում  եմ  հետևյալ  առաջադրանքները.

|  |  |
| --- | --- |
| **Ուսուցման   նյութը** | **Նպատակը** |
| Գրքի տարրերը,  կազմ, տիտղոսա-թերթ, վերնագիր, նկար-զարդում | Աշակերտները կսովորեն գրադարանից օգտվելու կանոնները, կզրուցեն գրքի կազմի, տիտղոսաթերթի, շապիկի, ստեղծագործության մասին: Կնկարազարդեն որևէ հեքիաթ կամ պատմվածք: |
| Ստեղծագործու-թյան վերնագիր, հեղինակի անուն  | Աշակերտները կբացատրեն, թե ով է համարվում ստեղծագործության հե­-ղինակը, կթվարկեն մի քանի գրողների անուններ, ըստ վերնագրի ենթադ­րություններ կկատարեն որևէ տեքստի բովանդակության շուրջ, կհորինեն նոր վերնագիր որևէ փոքրածավալ տեքստի բովանդակության համապատասխան: |
| Գրքի կառուցվածքը | Աշակերտները կխորացնեն գիտելիք­ները գրքի կառուցվածքի մասին` զրուցելով գրքի կազմի, տիտղոսաթերթի, շապիկի, բովանդակության մասին, կներկայացնեն ընթերցած փոքրածավալ գրքերի համառոտ բովանդակությունը: |
| Խոսքը որպես հաղորդակցվելու միջոց | Աշակերտները համապատասխան խոս­­­քային իրավիճակներում կզար­գացնեն ազատ ինքնարտահայտման կարողությունները, խոսքը կօգտա­գործեն տարբեր նպատակների համար` համոզել, մխիթարել, շնորհավորել, արդարանալ,զվարճանալ և այլն: |
| Հաղորդակցում, մենախոսություն, երկխոսություն | Աշակերտները կսովորեն տարբեր խոսքային իրավիճակներում ասելիքը ներկայացնել մենախոսությունների և երկխոսությունների միջոցով, կսովորեն հաղորդակցվելիս ճիշտ օգտագործել դիմախաղը, շարժուձևը, ճանաչել դրանց գործածության ձևերը: |
| Մենախոսություն, դրա առանձնահատ­կությունները | Աշակերտները կսովորեն մենախոսել` դրսևորելով արտասանական կարողու­թյունները, կպատրաստեն փոքրիկ ելույթ` իրենց հետաքրքրող թեմայով: |
| Երկխոսություն, դրա առանձնահատ­կությունները, վա-րելու կանոնները | Աշակերտները կսովորեն վարել երկխոսություն` պահպանելով վարելու կանոնները, նայել խոսողի աչքերին, հարցեր տալ, կիրառել բարեկիրթ խոսքի ընդունված լեզվական միջոցները: Կստեղծեն երկխոսություններ խոսքային տարբեր իրավիճակներում: |
| Երկխոսություն, վարելու կանոնները, բանավեճ | Աշակերտները կսովորեն ստեղծել երկխոսություն կատարելու կարողու­թյունները, կծանոթանան բանավեճի կանոններին, կբանավիճեն որևէ խընդ-րահարույց հարցի շուրջ: |
| Խոսքային վարքա-գծեր, ներողություն, խնդրանք, ողջույն, շնորհակալութ-յուն | Աշակերտները կամրակայեն բարեկիրթ խոսքի, բարեկիրթ վարքի հմտու­թյուններ: Ներկայացված դրվագներում կկարողանան տարբերել բարեկիրթ խոսքը ոչ բարեկիրթ հաղորդակցու­թյունից: Կընտրեն որևէ դրվագ և կներկայացնեն դերերով` օգտագործելով  խոսքային վարքագծեր: |
| Գեղարվեստական ստեղծագործու-թյունների` պատ-մվածք, բանաս-տեղծություն, առանձնահատ-կությունները, տարբերությունները | Աշակերտները պատկերացում կկազմեն գեղարվեստական խոսքի մասին, կտար­բերեն պատմվածքն ու բանաս­տեղծությունը` նշելով նրանց առանձ­նահատկությունները: Կհորինեն փոքրիկ բանաստեղծություն կամ պատմվածք որևէ առարկայի կամ երևույթի մասին: |
| Հասկացություն տեքստի մասին | Աշակերտները գաղափար կկազմեն տեքստի մասին, որը բաղկացած է ընդ­հանուր իմաստով միավորված նախա­դասություններից և այդ նախադա­սությունները դասավորված են որոշակի հաջորդականությամբ: Կուսումնա-սիրեն տարաբնույթ նյութեր և կորոշեն, թե դրանցից որոնք են տեքստեր, որոնք` ոչ: |
| Տեքստի կառուցվածքային և իմաստա-յին առանձնահատ-կությունները | Աշակերտները կամրակայեն գիտելիք­ները տեքստի, դրա կառուցվածքի և իմաստային առանձնահատկություննե-րի մասին, կհամեմատեն երկու տեքստեր, կգտնեն դրանց նմանությունն ու տարբերությունը, տրված խառը դասավորությամբ նախադասություն­նե­րով կազմեն տեքստ: Կշտկեն տեքստի նախադասությունների խառնված հերթականությունը` ուշադրություն դարձնելով տեքստի իմաստին և վեր-նագրելով այն, կհամեմատեն իրենց դրանց վերնագրերը ընկերների դրած վեր­նագրերի հետ և կորոշեն տեքստի բովանդակությանը |
| Տեքստի սկիզբ, ավարտ, դեպքերի հաջորդականու-թյուն | Աշակերտները կընթերցեն որևէ տեքստ, կորոշեն տեքստի սկիզբը, դեպքերի հաջորդականությունը, ավարտը: Տրված նախադասությունները վերադա-սավորելով կստանան տեքստ: Կվերլուծեն տեքստի իմաստային և կառուց-վածքային առանձնահատկությունները: Կստեղծեն փոքրածավալ տեքստ` պահպանելով սկիզբը, դեպքերի հաջորդականությունը, ավարտը: |
| Զրույց, հարց ու պատասխան տեքստի շուրջ | Աշակետները հարց ու պատասխանի միջոցով վեր կհանեն դեպքերի մեջ պատճառահետևանքային կապերը տեսնելու կարողությունները, կամրա-կայեն տեքստի շուրջ հարցեր ձևակերպելու և պատասխանները տեքստում գտնելու կարողություններ: Զրույց-երկխոսություն կստեղծեն առաջադրված տեքստի շուրջ: |
| Հասկացություն տեքստի պարբերության մասին | Աշակերտները գաղափար կկազմեն պարբերության` որպես գրավոր խոսքի բովանդակության ամենափոքր հատվածի մասին, պարբերությունների կբաժա­նեն որևէ տեքստ և կորոշեն յուրաքանչյուր պարբերության հիմնական միտքը: |
| Տեքստի պլան | Աշակերտները կամրակայեն տեքստը մասերի բաժանելու, հատվածների բո­վան­դակությունը ներկայացնելու, վերլուծելու և հարցեր առաջադրելու կա­րողու­թյունները: Կսովորեն գրել բա­ռային կամ պատկերային պլան: Կխորացնեն տեքստը մասերի բաժանելու, հատվածների բովանդակությունը ներկայացնելու, վերլուծելու կարողու-թյունները: |
| Տեքստի տեսակները, պատմողական, նկարագրական | Աշակերտները կսովորեն տարբերակել պատմողական կամ նկարագրական բնույթի տեքստերը, առաջադրված 2 տեքստերի միջև կգտնեն նմանություն­ները և տարբերությունները, կորոշեն տեքստերի թեման և կվերարտադրեն: Կորոշեն ունկնդրած տեքստերի տեսակ­ները և կգտնեն դրանց տարբերու­թյունները; Առաջադրված տեքստը կշա­րունակեն այնպես, որ մի դեպքում ստացվի պատմողական, մի այլ դեպքում նկարագրական տեքստ: |
| Պատմողական տեքստ | Աշակերտները կսովորեն տարբերակել պատմողական տեքստերը: Որևէ հերոսի կամ նրա արարքի մասին կստեղծեն պատմողական տեքստ: |
| Նկարագրական տեքստ | Աշակերտները կսովորեն տարբերակել նկարագրական տեքստերը: Տրված նկա­րագրական-բնութագրական արժեք ներկայացնող բառերով կստեղծեն փոք­րա­ծավալ նկարազարդ տեքստ: Որևէ նկա­րագրական տեքստից կառանձ­նաց­նեն նկարագրական արժեք ներկայաց­նող բա­ռերն ու արտահայտությունները: |
| Նկարագրության տեսակները` գեղարվեստական և գործնական | Աշակերտները կիմանան ժողովրդական հեքիաթների առանձնահատկություն­նե­րի մասին, կկարողանան առանձնացնել բարի և չար հերոսներին: Ընթերցած հե­քիաթը կբաժանեն մասերի, կվերնագրեն և  կորոշեն հիմնական միտքը; |
| Դատողական խոսք | Աշակերտները կընթերցեն որևէ գեղար­վեստական տեքստ և այդ տեքստի տվյալ­ները կամ դեպքերը տրամա­բա­նորեն համադրելով` դատողական բնույ­թի խոսք կկազմեն: |
| Դատողական տեքստ | Աշակերտները որևէ թեմայի շուրջ գրա­վոր կշարադրեն դատողական բնույթի տեքստ, կօգտվեն տեքստի ստուգման ձևե­րից` անհրաժեշտության դեպքում ուղղելով նաև բառերի, բառակա­պակ­ցու­թյունների, նախադասությունների ան­տեղի կամ սխալ գործածության դեպքերը |
| Գրական հերոս, արարք | Աշակերտները կսովորեն ընթերցած նյութի հերոսների արարքների մասին մեկնաբանություններ և բնութագրական աշխատանքներ կատարել: Կսովորեն տեքստի հերոսների վարքագիծը, ա­րարք­­ները և դրդապատճառները որո­շելու և գնահատելու կարողությունները: |
| Տեքստի հիմնական միտք | Աշակերտները կզարգացնեն տեքստի հիմնական միտքը երկրորդականից տար­­բերելու կարողությունները: Կկար­դան տրված 2 տեքստերը, կհասկանան դրանց հիմնական մտքերը, կգտնեն դրանց տարբերություններն ու կվեր­նագրեն: |
| Խոսքային գործունեություն | Աշակերտները կիմանան, որ խոսքը հանդիսանում է մարդկանց գործ­ունեու­թյան կազմակերպման և պլանավորման միջոց: Կկարողանան խոսքն օգտագործել  տարբեր իրավիճակներում: |
| Հաղորդակցման ձևերը` բանավոր և գրավոր | Աշակերտները կիմանան, որ հաղոր­դակցումը լինում է բանավոր և գրավոր, կգտնեն ընդհանրություններ և տարբե­րու­­թյուններ բանավոր և գրավոր խոսքի միջև: Կկարողանան բանավոր և գրավոր շարադրել իրենց մտքերը, տպավորու­թյունները տեքստի, հերոսների, դեպ­քե­րի մասին: |
| Բանավոր հաղորդակցում` խոսել, լսել | Աշակերտները կկարողանան բանավոր հաղորդակցվելիս ճիշտ գիտակցել առո­գանության, ժեստի, դիմախաղի դերը: Կկարողանան լսել, հասկանալ ուսուցչի խոսքը, ռադիոհաղորդումները, ձայ­նագրու­­­թյունները:  |
| Խոսքային հաղորդակցում, մենա­խոսու­թյուն, երկխոսություն | Աշակերտները կկարողանան պատրաս­տել հաղորդում տրված թեմայով կամ ի­րեն հետաքրքրող թեմատիկայով` դրսևո­րելով ճարտասանական կարողու­թյունները: |
| Խոսքային հաղորդակցում երկխոսու­թյուն, բանավեճ | Աշակերտները պատմություններ պատ­մե­­լիս կհորինեն հանպատրաստից երկ­խոսություններ և ընկերների հետ կներ­կայացնեն`հորինելով հերոսներ, միջա­վայր և իրավիճակներ, կկարողանան բանավիճել որևէ խնդրահարույց հարցի շուրջ` պահպանելով բանավեճի կա­նոնները: |
| Խոսքային վարքագծեր, բարեկիրթ հաղորդակցում | Աշակերտները կամրակայեն բարեկիրթ խոսքի, բարեկիրթ վարքի հմտու­թյուն­ները: Ներկայացված դրվագներում կկա­րողանան տարբերել բարեկիրթ խոսքը ոչ բարեկիրթ հաղորդակցումից: |
| Գրավոր հաղորդակցում` գրել, կարդալ | Աշակերտները կկարողանան կարդա­ցած ստեղծագործությունն օգտագործել նոր տեղեկատվություն ստանալու նպա­տա­կով, կկարողանան գրառել իրենց տպա­վորությունը կամ գրական տեքստի հատվածները հատուկ տետրում: |
| Տեքստր գաղափարը` հիմնական միտքը | Աշակերտները կընթերցեն տրված երկու տեքստերը, կորոշեն յուրաքանչյուրի թե­ման, կհասկանան հիմնական մտքերը, կգտնեն դրանց տարբերությունը, կկա­րողանան շարադրել ընթերցած որևէ տեքստի հիմնական միտքը: |
| Տեքստի հիմնական միտքը | Աշակերտները կընթերցեն տեքստը և կորոշեն հիմնական միտքը, կկարո­ղա­նան վերնագրել տեքստը` հիմք ընդու­նելով հիմնական միտքը: |
| Տեքստի կառուցվածքային-իմաստային առանձնահատկու-թյունները` սկիզբ,  ընթացք,   ավարտ | Աշակերտները կորոշեն ընթերցած տեքս­տի սկիզբը, դեպքերի հաջորդա­կա­նությունը ընթացքը և ավարտը: |
| Տեքստի վերնագիր, պարբերություն | Աշակերտները կամրակայեն պարբերու­թյան` որպես գրավոր խոսքի բովանդա­կային ամենափոքրը հատվածի մասին ունեցած իրենց գիտելիքները: Կբաժանեն պարբերությունների որևէ տեքստ և կո­րոշեն յուրաքանչյուր պարբերության հիմ­նական միտքը: |

 Հենվելով  մի  շարք  հոգեբանամանկավարժական  հետազոտությունների  և  մեր ուսումնասիրությունների  վրա՝  կարող  ենք  նշել,  որ  խոսքային  հաղորդակցման  լիարժեք  ուղղորդումը  նպաստում  է  երեխաների  և  միջավայրի փոխհարաբերությունների  ձևավորմանը,  նրանց  անձնային  տարբեր  որակների  զարգացմանը:

 **ԳԼՈՒԽ 2. ԱՌԱՋԱԴՐԱՆՔՆԵՐ**

***Առաջադրանք  1.*
  I դասարան**

**Հարցեր հաղորդակցման համար   / նախաայբբենական փուլ/**

Տանը երբևէ մենակ մնացե՞լ եք:

Ինչո՞ւ են մարդիկ շփվում:

Ինչպե՞ս են անցնում քո ծննդյան տոները:

Ընտանեկան տոնախմբություններ:

Սեպտեմբերի մեկ:

Ի՞նչ ես տեսնում նկարում:

Պատմիր այն մասին, ինչը այդ օրը եղել է, սակայն չի երևում նկարում:

***Առաջադրանք  2.***

**Շարունակել թևավոր մտքերը (կամ առածները).**

Ինչքան էլ գիտուն լինես, …..

Խոսք կա`……………..,

Խոսք կա`………………:

Աշխատանքը մայրն է…………….:

Կարոտից  է առաջ գալիս ……………………:

Օտար տեղ ապրողի համար…………………..:

***Առաջադրանք  3.***

**Բարեկիրթ հաղորդակցություն**

|  |  |
| --- | --- |
| **Ի՞նչ ես ասում ողջունելիս** | **Ո՞ւմ ես ողջունում** |
| **Բարև** | **Բոլորին** |
| **Բարև Ձեզ** | **Մեծերին, ուսուցչին,անծանոթներին և այլն** |
| **Ողջույն** | **Ընկերոջը, քրոջը, եղբորը, հասակակիցներին** |
| **Բարի լույս** | **Ընտանիքի անդամներին, բոլորին** |
| **Բարի օր** | **Բոլորին** |
| **Բարի երեկո** | **Բոլորին** |

**Հիշի՛ր և գրի՛ր / կամ տեքստից դուրս գրիր/ հեքիաթներում հանդիպող ողջույնի ձևեր:**

**Գրի՛ր հրաժեշտին օգտագործվող բառեր.**

***Առաջադրանք 4.***

**1-2-րդ դասարաններ**

**Կարդա՛, արտագրի՛ր` բառերի մի մասը նկարելով:**

Լռություն

          Մի գետակ կար:  Նրա վրա միշտ աղմկում էին նավերը: Իսկ գետակը չէր սիրում աղմուկ: Եվ մի օր ալեկոծվեց, և նավերը սուզվեցին: Եվ այդ օրվանից գետակում տիրում էր լռություն:

***Առաջադրանք   5.***

***2-րդ  դասարան***

***Պոչատ աղվեսը***

**Հիշի՛ր «Պոչատ աղվեսը» հեքիաթը և պատասխանի՛ր հետևյալ հարցերին:**

**Ո՞վ……………………………………………**

**Ո՞ւմ…………………………………………**

**Ի՞նչ………………………………………….**





**Ինչո՞ւ է ասում ………………………………………..**

**Ի՞նչ նպատակով…………………………..**

**Ե՞րբ………………………………………….**

**Ինչպե՞ս…………………………………..**

 ***Առաջադրանք  6.***

**1-2 դասարան**

**Բաց թողնված բառերի փոխարեն անհրաժեշտ  նկարը նկարի՛ր և կարդա՛:**

**ծաղիկ****ոզնի****բարև****անտառ**

Մի  ………… կար,    մի բարի…….:   Այնտեղ շատ………….կային: Մի օր………… ելավ   և ……….. տվեց:   ……..շատ զարմացան, և նրանք էլ ասացին`…………:

**Այդպես նրանք բարեկամացան:**

Այս  առաջադրանքների  միջոցով  աշակերտներս  կարողանում  են  կապակված  խոսք  և   պատմություններ  հորինել,  համապատասխան  լեզվական  միջոցներ  կիրառելով՝
 պատմելու  կարողություններ  ու  հմտություններ  ձեռք  բերել:   Ձևավորվում  է  բարեկիրթ  շփում,  հաղորդակցության  կարողություններ և հմտություններ:

 **ԳԼՈՒԽ 3. ԽՈՍՔԱՅԻՆ ՄԻՋԱՎԱՅՐԻ ՍՏԵՂԾՈՒՄ**

 Բարեկիրթ  շփման,  հաղորդակցության  կարողությունների  զարգացումը  տարրական  դասարաններում  մի  քանի   խնդրի  լուծում  է ենթադրում.

* տարբերակել  բարեկիրթ  և  ոչ  բարեկիրթ  խոսքն  ու  պահվածքը,  բարեկիրթ  խոսքի  հնչերանգը,
* իմանալ բարեկիրթ,  սիրալիր  բառեր,  բառակապակցություններ
* կարողանալ  կիրառել  դրանք  խոսքային  տարբեր իրավիճակներին  համապատասխան:

Մայրենի լեզվի դասը որպես ուսումնական աշխատանքի կազմակերպման հիմնական ձև բաղկացած է մեթոդական տարբեր հնարների և միջոցների խելացի ու նպատակահարմար համադրումից: Տարրական դասարաններում անհնար է որևէ դաս կառուցել առանց հարցադրումների: Ուսուցիչն այս միջոցին դիմում է դասն աշխուժացնելու, սովորողներին ակտիվացնելու, նրանց ինքնուրույն գործնեության մղելու նպատակով:

Այն խթանում է սովորողի զրույցի, երկխոսության մեջ մտնելու մղումները և ընկերների հետ հաղորդակցումը տեղի է ունենում անկաշկանդ ու ինքնուրույն կերպով: Ուսուցման գործընթացն առավելագույն արդյունք է տալիս, երբ ուսուցումն ընթանում է խաղերի, դերերի և երկխոսության միջոցով:

Հարցադրմամբ ուսուցիչն ստեղծում է դասի կառուցման տրամաբանական հենակետեր, խոսքային զարգացման միջավայր, տվյալ խնդրի ուղղությամբ սևեռում է սովորողների ուշադրությանը, դրդում նրանց մտածել, խորհել, համեմատել, հակադրել, եզրակացություններ անել, արժեք ու դիրքորոշում ունենալ:

Բանավոր խոսք կառուցելիս երևում է սովորողների հետ տարվող աշխատանքների արդյունքում նրանց խոսքային կարողությունները, ճիշտ հաջորդականությունը, բառերի ճիշտ ընտրությունն ու դրանց տեղին ու նպատակահարմար գործածելը, բառապաշարի հարուստ լինելը, խոսքային կարողությունների բարձր մակարդակը:

Պետք է ուսուցիչը հասնի նրան, որ սովորողի տեքստ կառուցելու մակարդակը լինի բարձր, ունենա սեփական դիրքորոշում ու արժեք:

Կրթական քաղաքականություն իրականացնող պետական հիմնական նորմատիվ փաստաթղթում տարրական կրթության ծրագրի «Մայրենի» առարկայի ենթակետերում մասնավորապես ասված է.«Սովորողը պետք է կարողանա իր մտքերը հստակ ձևակերպել, ուրիշի մտքերը հասկանալ նու կարևորել, տրամաբանական դատողություններ անել, տարբեր իրավիճակներում արագ կողմնորոշվել,հարցեր ձևակերպել, բանավիճել, ունենալ սեփական դիրքորոշումն»: Այս բոլոր պահանջները նա կարող է իրացնել փոխհամագործածության միջավայրում, մարդկանց հետ շփումներում՝ հստակ բանավոր խոսք ունենալով:

Տարրական դասարաններում սովորողն անընդհատ հարստացնում է բառապաշարը, ուսումնական գործընթացում ուսուցչի կողմից կազմակերպված երկխոսության, բանավեճի, դատողությունների ու մտքերի փոխանակության ընթացքում սովորողը ձեռք է բերում սեփական մտքերն արտահայտելու ինքնավստահություն, իր դիրքորոշումն հստակ ասելու կարողություն, որի արդյունքում էլ զարգանում է բանավոր խոսքը: Մանկավարժական փորձը ցույց է տալիս, որ հնարավոր է ինքնաբուխ երկխոսություն՝ առանց նախապես պլանավորելու:

Երկխոսություն կառուցելու կարողությնն ուսուցչի արհեստավարժության ցուցանիշն է: Նա պարտավոր է օգնել սովորողին՝ ինքնուրույն ձեռք բերելում գիտելիքներ, գիտակցորեն ընդլայնելու տեղեկատվությունը, այն տարբեր իրավիճակներում կիրառելու կարողունակության ձևավորմանն ու զարգացմանը, այսինքն, ուսումնական պրոցեսն այնպես կազմակերպի, որ սովորողը լինի գործուն և նախաձեռնող:

Ճիշտ բանավոր խոսք կառուցելուն նպաստում է տեքստը, հասկանալով կարդալը: Այն սովորողները, որոնք տիրապետում են կարդալու հմտություններին, ունեն հարուստ բառապաշար, շատ գիտելիքներ աշխարհի ու շրջապատի մասին, ուստի, նրանց բանավոր խոսքը զարգացած է, կատարում են խելամիտ դատողությաններ:

Եզրակացություն

 Դեռևս վաղ մանկության տարիներին երեխայի մեջ ծագում է հաղորդակցման պահանջմունք, որը տարիների ընթացքում աստիճանաբար ընդլայնվում է: Հետագայում այդ պահանջմունքի բավարարման համար մարդը կատարելագործում է իր խոսքը, ձգտում է տիրապետել լեզվի գանձերին:

  Այսպիսով լեզվի տիրապետման իմաստը ոչ միայն և ոչ այնքան լեզվական և մշակութային գիտելիքների յուրացումն է, որքան այդ գիտելիքների հիման վրա խոսքային գործունեության ակտիվ տիրապետումը:

      <<Խոսք և հաղորդակցություն>> ժամերի կառուցվածքը պայմանավորված է ուսումնական խնդիրների և խոսքային իրավիճակների բովանդակությամբ և նպատակներով:
 Երեխաների խոսքային կարողությունների ձևավորումը պետք է կապել խոսքի կոնկրետ ոճի զարգացման հետ՝ զարգացնելով ոչ թե խոսքն ընդհանրապես, այլ խոսքի այս կամ այն տեսակը, ոճը՝ խոսակցական, գիտական, գեղարվեստական և այլն:

       Վերը նշված խնդիրները միտված են արդյունավետ խոսքային կարողությունների ձևավորմանն ու զարգացմանը, ուստի նաև` արդյունավետ շփվող և հաղորդակցվող

անձի ձևավորման:

Գրականության ցանկ

**1.**Ջ. Գյուլամիրյան <<Հայոց լեզվի տարրական ուսուցման մեթոդիկա>>, Երևան 2006 **2.** <<Խոսք և հաղորդակցություն>> Գ. Թորոսյան, Կ. Թորոսյան, Հ.  Խաչատրյան,
Զանգակ 2013
**3.**  Նախաշավիղ 4.2011
**4.**   Հանրակրթության պետական չափորոշիչ,